Македонска Тур де Франс експедиција

[мини|250п|Македонски знамиња развиорени на завршетокот на [Тур де Франс 2013 - етапа 12 до етапа 21#Етапа 15|петнаесеттата етапа од Тур де Франс 2013]]

**Македонска [[Тур де Франс]] експедиција** (скратено: **МТдФЕ**; ) — патување организирано од здружението ВЕЛОЕВРОПА, кое се одржува секоја година во јули и август. Целта на експедицијата е искачување на планинските превои на Алпите и Апенините. Досега се изведени пет експедиции почнувајќи од 2011 година. Организатор и водач на експедицијата е Слободан Трајковски.

## Почетоци

Идејата за возење на Алпите доаѓа од Слободан Трајковски, кој зимата 2010 година започнува подготовки за изведување на експедиција којашто би ги посетила Француските Алпи, би искачувала планински превои и попатно би проследила неколку етапи на познатата трка Тур де Франс. Подоцна на идејата се приклучуваат Јован Јованов, Марко Митиќ и Гоце Шутевски. Подготовките вклучувале исцртување на рутата којашто требало да се извози, собирање на финансиски средства, купување на кампинг и велосипедска опрема, кондициски тренинзи и подобро запознавање помеѓу велосипедистите.

## Експедиции

До 2015 година биле изведени пет експедиции. Осум велосипедисти од Македонија досега биле учесници на експедицијата.

### 2011

мини|Членовите на МТдФЕ 2011

Првата експедиција била изведена од 16 јули до 7 август. Таа година учествувале и најмногу велосипедисти, тоа се: Слободан Трајковски, Јован Јованов, Марко Митиќ и Гоце Шутевски. Тоа воедно била и најдолгата експедиција. Рутата ги вклучила поголемите градови: Милано, Новара, Торино, Бријансон, Гренобл, Валенс, Романс, Оранж, Авињон, Екс ен Прованс, целиот Азурен брег со Сен Тропе, Ница, Кан, Монте Карло, Ментон, за да продолжи во Италија со Санремо, Џенова, Пиза, Емполи, Фиренца, Болоња, Парма, Пјаченца и Монца. За одбележување е дека членот Гоце Шутевски беше на едно поголемо патување од 6500 километри коишто ги помина за 52 дена, и со Експедицијата беше само еден дел од тоа големо патување. При тоа биле проследени 4 етапи на Тур де Франс и тоа во Сестриере, Гренобл, Алп Дуез и Галибие. Заради популарноста на сликите со македонските знамиња истакнати на целта на неколку етапи, членовите на Експедицијата беа пречекани од педесетина велосипедисти на плоштадот Македонија на денот на нивното враќање.

### 2012

Во составот на втората експедиција остануваат Слободан Трајковски и Јован Јованов и е изведена од 7 до 26 јули. Рутата започна во градот Лозана во Швајцарија, а заврши во Берн. Таа година е посетена и последната етапа на Тур де Франс во Париз. Попатно беа посетени други големи градови како Гренобл, Лион, Мулан, Бурж, Орлеан, Шартр, Безансон, Анси, Албервил Шамбери и Сен Жан де Мориен.

### 2013

Третата експедиција се вози од 9 до 26 јули. Составот се менува, но за првпат во тимот влегува едно девојче. Членови се Слободан Трајковски, Надица Димовска и Андон Сикавица. За одбележување е екстремно лошото време на Алпите кога седум дена по ред члановите ги следи силен дожд. Но, и покрај тоа, тие ги исполнуваат целите поставени на почетокот во однос на следени ТдФ етапи и искачени превои. Заради многу лошо време пред самиот превој на Кол ду Галибие тие решаваат да се вратат назад. Но, затоа тие искачуваат три други превои, вклучувајќи го Мон Венту каде го гледаат финишот на седумнаесеттата етапа на ТдФ и се среќаваат со директорот на трката Жан-Луј Пиже. Поголеми градови се: Торино, Гап, Гренобл, Анси, Сен Жан де Мориен и Модан.

### 2014

Заради недостаток од привлечни ТдФ етапи на Алпите, членовите на експедицијата решаваат да одат само во Италија и да возат на Доломитите во периодот од 13 до 24 јули. Членови на Експедицијата се Слободан Трајковски и Марко Ленчевски. Планот на оваа Експедиција беше искачување на високите превои Стелвио, Мортироло и Гавиа, но биле откажани заради студеното време на тој дел на Алпите. Тие превои биле заменети со Пасо ди Маурија и Монте Грапа. Поголеми градови коишто биле посетени се: Удине, Кортина дампецо, Тренто, Верона, Падова, Басано дел Грапа и Виченца. За одбележување е искачувањето на превојот Монте Ѕонколан на 1750 метри и кампувањето две вечери на Лаго ди Гарда.

### 2015

Експедицијата повторно се враќа во Франција. Во чест на малиот јубилеј петта година по ред на Алпите, членовите на експедицијата си поставуваат за цел да искачат 10 планински превои во десет дена, вклучувајќи го највисокиот во Европа - Кол дела Бонет на 2802 мнв, и третиот највисок превој Кол дел Ањел на 2744 мнв. Членови на Експедицијата се Слободан Трајковски и Теодор Неделковски. Игор Јовановски исто така требало да биде дел од екипата, но се откажал во последен момент заради болест. Поголеми градови коишто биле посетени се: Милано, Торино, Гап, Бриансон, Сен Жан де Мориен, Аоста и Ивреа.

## Цели

Уште на почетокот целта на Експедицијата било искачувањето на планинските превои на Алпите коишто претставуваат своевиден споменик на светскиот велосипедизам. Затоа биле искачени вкупно 30 превои вклучувајќи го највисокиот во Европа — Кол дела Боне на 2802 метри.

### Достигнувања

Членовите на Експедицијата за пет години имаат проследено 19 етапи на Тур де Франс во живо, искачено 30 планински превои на Алпите, Јура и Апенините и поминато околу 7500 километри. Исто така се сретнале и со директорот на Тур де Франс, Жан Луј Пиже и стручниот коментатор на телевизискиот канал Јуроспорт, Шон Кели. А биле искачени и највисокиот и третиот највисок превој во Европа — Кол дела Боне на 2802 м.н.в. и Кол дел Ањел на 2744 м.н.в. Исто така, поминале и шест од вкупно осум гранични премини помеѓу Италија и Франција. И посетиле 5 држави: Италија, Франција, Словенија, Швајцарија и Монако. Посебно значење има фотографијата снимена на целта на петнаесеттата етапа на Тур де Франс 2013 кога се појавуваат три македонски знамиња во позадина на Крис Фрум, победникот на етапата и целата трка на крај.

### Искачени превои

Експедицијата има искачено триесетина превои во рамките на досега изведените експедиции.

## Поддршка

Во текот на петте експедиции велосипедистите имаа поддршка од пријатели во неколку градови во Италија и Франција. Тоа се Габриеле Порта во Милано, Марко де Фано во Торино, Ева Дучковска во Гренобл, Александра и Лудовик во Париз, Ива Кацарска во Падова.

### Во јавноста

Во есента 2015 година во продукција на *karas4training.com*, а во соработка со здружението ВЕЛОЕВРОПА бил снимен краток документарен филм насловен „Слобода на две тркала“. Филмот ни го претставува велосипедскиот туринг раскажан низ призмата на членовите на МТдФЕ. Премиерата на филмот била на ЕХО фестивалот на 17 ноември 2015 година.

Истата година било промовирано и дигиталното издание на книгата „Мојата прва експедиција“ од Слободан Трајковски, којашто била издадена од *karas4training.com* во повеќе продолженија. Книгата претставува патопис и е конципирана како дневник што зборува за првата експедиција изведена во 2011 година. Текстот бил напишан во јануари 2012 година, само 6 месеци после враќањето на експедицијата назад во Македонија.

## Поврзано
* Слобода на две тркала — краток документарен филм за експедицијата
* Тур де Франс — велосипедската трка
* Велосипедизам

## Наводи

Категорија:Велосипедизам